Nafarroako Parlamentuko Mahaiak, 2018ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Carmen Segura Moreno andreak aurkeztutako galdera, Nafarroako Ubidearen lehenengo faseko obrei eta handitzeko epeei buruzkoa eta jakitekoa noizko aurreikusten den obraren amaiera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 22an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mari Carmen Segura andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hau aurkezten du, Landa Garapeneko, Ingurumeneko eta Toki Administrazioko kontseilariak Osoko Bilkuran urgentziaz ahozko erantzuna eman diezaion:

2017a bukatu baita –zenbait proiektu egin behar ziren Nafarroako Ubidearen lehen fasearen handitzearen barruan–, jakin nahiko genuke zer obra egin diren, zertan diren Nafarroako Ubidearen lehen fasea handitzeko epeak eta noizko aurreikusten den obraren amaiera.

Iruñean, 2018ko urtarrilaren 18an

Foru parlamentaria: Mari Carmen Segura Moreno